MLDataScientist/Wikipedia-uzbek-2024-05-01 huggingface dataset:
Michael Blunden

Michael Charles Blunden () (1986-yil 15-dekabrda tugʻilgan)—kanadalik sobiq professional xokkeychi. Oʻzining professional faoliyati davomida Michael Blunden Milliy Xokkey Ligasida (NHL) „Ottawa Senators“, „Tampa Bay Lightning“, „Montreal Canadiens“, „Columbus Blue Jackets“ va „Chicago Blackhawks“ xokkey klublari bilan 100 dan ortiq oʻyinlarda maydonga tushgan.

Oʻyin faoliyati 
Michael Blunden Ontario Xokkey Ligasi vakili „Chicago Blackhawks“ xokkey klubi safiga 2005-yilda NHLga kirish loyihasida 43-oʻrindagi tanlov asosida qoʻshilgan edi. Michael Blunden 2006-yil 24-mayda „Chicago Blackhawks“ xokkey klubi bilan uch yillik boshlangʻich darajadagi shartnoma imzoladi. Shartnoma imzolashdan bir necha oy oldin Michael Blunden 2005—2006-yilgi pley-off bosqichida AHLning „Norfolk Admirals“ xokkey klubi („Blackhawks“ klubining shoʻbasi) bilan professional debyut mavsumini oʻtkazdi.

2009-yilning 10-yanvarida Michael Blunden „Blackhawks“ xokkey klubi tomonidan Adam Pineault evaziga „Columbus Blue Jackets“ xokkey klubiga almashtirildi.

2011-yil 7-iyulda Michael Blunden Ryan Russell evaziga „Columbus Blue Jackets“ xokkey klubidan „Montreal Canadiens“ xokkey klubiga almashtirildi. 2012-yilning 1-iyulida „Canadiens“ xokkey klubi Michael Blunden bilan yana bir yillik ikki tomonlama shartnoma imzolashdi.

2014-yil 1-iyulda Michael Blunden „Tampa Bay Lightning“ xokkey klubi bilan erkin agent sifatida bir yillik shartnoma imzolash uchun „Canadiens“ xokkey klubini tark etdi.

2015-yil 29-iyunda „Lightning“ klubi Blunden bilan bir yillik ikki tomonlama shartnomani qayta imzolaganini eʼlon qildi. Blunden oʻtgan mavsumda klub bilan 33 oʻyinda maydonga tushib, 13 gol va 22 ochko qayd etdi.

Michael Blunden 2016-yil 1-iyulda „Ottawa Senators“ xokkey klubi bilan ikki yillik ikki tomonlama shartnoma imzolash uchun erkin agent sifatida „Lighting“ xokkey klubini tark etdi. Michael Blunden „Ottawa Senators“ xokkey klubilaridagi debyut oʻyinini 2016-yil 9-noyabrda „Buffalo Sabers“ klubiga qarshi oʻtkazdi.

„Senators“ klubi bilan shartnomasini tugatgandan soʻng, Blunden Shimoliy Amerikani erkin agent sifatida tark etdi va 2018-yil 18-iyulda Italiyaning „HC Bolzano“ xokkey jamoasi bilan bir yillik shartnoma imzoladi. Blunden „Bolzano“ klubi bilan mavsumning 38 oʻyinida 33 ochko toʻpladi.

„Bolzano“ klubini tark etganidan soʻng, Michael Blunden 2019-yil 3-aprelda Germaniyaning „Schwenninger Wild Wings“ xokkey klubi bilan bir yillik shartnomaga rozi boʻldi.

Shaxsiy hayoti 
Michael Blunden 1986-yil 15-dekabrda Kanadaning Ontario shtati, Toronto shahrida tugʻilgan. Uning Jennifer Blunden ismli bir singlisi va ikkita ukasi, Stephen Blunden va Sean Blunden, bor. Ularning ikkalasi ham xokkeychi hisoblanishadi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1986-yilda tugʻilganlar
Tyler Randell

Tyler Randell () (1991-yil 15-iyunda tugʻilgan)—kanadalik sobiq professional xokkeychi.

Oʻyin faoliyati 
Yoshligida Tyler Randell 2004-yilda Quebecdagi Xalqaro Pee-Wee xokkey turnirida „Brampton“ xokkey klubining kichik xokkey jamoasi bilan oʻynagan.

Tyler Randell 2009-yilda Ontario Xokkey Ligasi (OHL) vakili „Belleville Bulls“ xokkey klubi safiga qoʻshildi. Randell „Belleville Bulls“ va „Kitchener Rangers“ xokkey klublari bilan OHLda 267 oʻyin oʻtkazib, jami 68 ta gol, 111 ochko, 43 golli uzatma hamda 392 penaltini oʻzining hisobiga qayd etdi. Randell „Belleville“ xokkey klubi bilan 2008-yilgi Memorial kubogi musobaqasida ishtirok etdi. 2008—2009-yilgi OHL mavsumidan soʻng, Randell 2009-yilgi NHL kirish loyihasining oltinchi bosqichida „Boston Bruins“ xokkey klubi safiga qoʻshildi va 2011-yil 18-aprelda „Boston Bruins“ Randell bilan uch yillik boshlangʻich darajadagi shartnoma imzoladi. 2015-yilning 18-iyunida „Bruins“ klubi Randell bilan shartnomani bir yilga uzaytirishdi.

2017-yilning 1-iyulida Tyler Randell „Ottawa Senators“ xokkey klubi bilan bir yillik ikki tomonlama shartnoma imzolash uchun erkin agent sifatida „Bruins“ klubini tark etdi. Tyler Randell „Ottawa Senators“ klubi tomonidan 2017—2018-yillarda AHLdagi ilk mavsumi davomida „Belleville Senators“ klubi filialiga qoʻshilish uchun tayinlandi. Tyler Randell klub safida 57 oʻyinda 3 gol va 8 ochko bilan mavsumni yakunladi.

„Senators“ klubining erkin agenti sifatida Tyler Randell 2018-yil 18-iyulda „Buffalo Sabers“ klubining filiali boʻlgan „Rochester Americans“ xokkey klubi bilan bir yillik shartnoma imzolash orqali AHLdagi faoliyatini davom ettirdi. 2018—2019-yilgi mavsumda „Americans“ klubi bilan birinchi yilida Randell jarohati tufayli kam oʻyin oʻtkazdi. U mavsumni 36 oʻyinda 3 gol va 7 ochko bilan yakunladi. 2019-yil 5-iyulda Tyler Randell „Rochester“ klubi bilan shartnomani bir yilga uzaytirishga rozi boʻldi.

9 ta professional mavsumdan soʻng Randell 2021-yil 17-yanvarda professional xokkeydagi faoliyatini yakunlaganini eʼlon qildi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1991-yilda tugʻilganlar
Hendmini qishloq okrugi

Hendmini qishloq okrugi () — Ilom viloyati Darra Shahr okrugining Badr tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 7,841 nafar, 1,516 oiladan iborat boʻlgan. Qishloq okrugida 12 ta qishloq bor.

Manbalar
Badreh okrugi

Badreh okrugi () Eronning Ilom viloyatida joylashgan. Okrug markazi — Badreh. 2006-yilgi aholini roʻyxatga olish maʼlumotlariga koʻra, Darreh Shahr okrugi tarkibiga kiruvchi okrug aholisi 16,478 kishi, 3,382 oiladan iborat edi. 2011-yilgi aholini roʻyxatga olishda okrug aholisi 16,096 nafar bo'lgan. Okrug 2013-yilda Darre Shahr okrugidan ajratilgan.

Maʼmuriy boʻlinmalar 

1Darreh Shahr okrugining bir qismi sifatida

Manbalar
John Gruden

John Daniel Gruden () (1970-yil 4-iyunda tugʻilgan)—amerikalik sobiq professional xokkeychi. Hozirda John Gruden „Boston Bruins“ xokkey jamoasida yordamchi murabbiy boʻlib ishlaydi. „Boston Bruins“ klubiga qadar u 2018—2022-yillarda Milliy xokkey ligasining (NHL) „New York Islanders“ jamoasida yordamchi murabbiy boʻlib ishlagan. John Gruden ilgari „Hamilton Bulldogs“ klubi bosh murabbiyi va Ontario Xokkey Ligasi (OHL) vakili „Flint Firebirds“ xokkey klubi bosh murabbiyi boʻlib ishlagan.

Oʻyin faoliyati 
John Gruden 1980-yillarning oxirida Minnesota shtatining Hastings shahridagi oʻrta maktabda xokkey oʻynay boshlagan. 1990-yilda „Boston Bruins“ klubiga NHLga kirish loyihasida 168-oʻrindagi tanlov asosida qoʻshilganidan soʻng, John Gruden „Ottawa Senators“ va „Washington Capitals“ xokkey klubi jamoalarida oʻynadi. U umumiy mavsumda jami 92 oʻyin oʻtkazdi hamda toʻqqiz ochko uchun bitta gol va sakkizta golli uzatmani amalga oshirdi. John Gruden, shuningdek, Germaniyaning Deutsche Eishockey Ligasi vakili „Eisbären Berlin“ xokkey klubida ham oʻynagan edi.

Murabbiylik faoliyati 
Gruden „Detroit Little Caesars AAA“ xokkey klubida yordamchi murabbiy boʻlib ishlagan va ularning „Squirt 2000“ jamoasiga murabbiylik qilgan. Gruden NHL bitiruvchisi Greg Johnson bilan birga Michigan shtatining Rochester shahridagi Stoney Creek yuqori maktabining „Cougars“ xokkey jamoasiga murabbiylik qilgan.

Shundan soʻng, John Gruden AQSh xokkey milliy jamoasini rivojlantirish dasturida yordamchi murabbiy boʻlib ishladi va 2014-yilgi IIHF U18 Jahon chempionatida Qoʻshma Shtatlarni terma jamoasini oltin medalga olib keldi.

2015-yilning 26-martida John Gruden 2015—2016-yilgi mavsumda Ontario xokkey ligasi vakili „Flint Firebirds“ xokkey jamoasining bosh murabbiyi sifatida faoliyatini boshlashi eʼlon qilindi. Ushbu klubni tark etganidan soʻng, Gruden „Firebirds“ bosh murabbiyi lavozimiga tiklandi va shartnomani uch yilga uzaytirdi. 2016-yil 17-fevralda Gruden yana „Firebirds“ klubi tomonidan ishdan boʻshatildi. 2016-yil 3-iyunda Gruden „Hamilton Bulldogs“ xokkey klubi bosh murabbiyi etib tayinlandi. 2017—2018-yilgi muntazam mavsumdan soʻng John Gruden „Bulldogs“ klubini OHL pley-off chempioni sifatida boshqargan.

2022-yil 20-iyulda „Boston Bruins“ xokkey klubi Grudenni yordamchi murabbiy sifatida yolladi.

Faoliyat statistikasi

Muntazam mavsum va pley-off oʻyinlari

Xalqaro

Mukofot va unvonlar

Manbalar 

Yashayotgan insonlar
1970-yilda tugʻilganlar
Badreh

Badreh (; Bedre va Badra sifatida romanizatsiya qilingan) — Ilom viloyatining Badreh okrugidagi shahar va uning markazi. 2006-yil aholini roʻyxatga olish maʼlumotlariga koʻra, uning aholisi 3,775 nafar, 868 oiladan iborat boʻlgan. Shaharda kurdlar istiqomat qiladi.

Manbalar
Kevin Lynch

Kevin Lynch () (1991-yil 23-aprelda tugʻilgan)—amerikalik professional xokkeychi. Kevin Lynch hozirda erkin agent boʻlib, yaqinda Amerika Xokkey Ligasi (AHL) vakili „Grand Rapids Griffins“ xokkey klubi bilan shartnoma tuzgan.

Oʻyin faoliyati 
Kevin Lynch Michigan universitetida oʻqidi, u yerda u „Michigan Wolverines“ xokkey klubi safida NCAA xokkey turnirining toʻrt mavsumini (2009—2013) oʻtkazdi. Kevin Lynch 2008—2009-yilgi CCHA chempioni „Wolverines“ xokkey klubi aʼzosi edi.

2013-yil 10-sentyabrda Amerika Xokkey Ligasi vakili „Grand Rapids Griffins“ jamoasi Lynch bilan bir yillik shartnoma imzoladi. „Griffins“ klubining oʻquv-mashgʻulot yigʻinida qatnashgandan soʻng, Kevin Lynch 2013—2014-yilgi mavsumni boshlash uchun ECHL filialiga, „Toledo Walleye“ xokkey klubiga tayinlandi. Lynch mavsumni ECHLda oʻtkazdi va „Walleye“ xokkey klubi bilan 53 oʻyindan soʻng „Evansville IceMen“ klubiga qayta tayinlandi.

2014-yil 11-sentyabrda Lynch „Florida Everblades“ xokkey klbui bilan bir yillik shartnoma imzolab, ECHLdagi faoliyatini davom ettirishga qaror qildi. 2014-yil 15-dekabrda Lynch „Everblades“ klubi filiali „Syracuse Crunch“ xokkey klubi bilan mavsumning qolgan qismi uchun AHL shartnomasini imzoladi.

2016-yil 7-iyulda Lynchning huquqlari „Everblades“ klubi tomonidan „Indy Fuel“ klubiga sotildi. Keyin Kevin Lynch „Fuel“ klubi bilan bir yillik shartnomaga rozilik bildirdi.

2017-yil 21-yanvardaKevin Lynch „Crunch“ klubi bilan shartnoma imzoladi. U mavsumning qolgan qismini „Crunch“ klubi bilan oʻtkazdi va Calder kubogi pley-off bosqichida finalga chiqdi. Mavsum yakunlangach, „Crunch“ klubi Lynch bilan 2017—2018-yilgi mavsum uchun bir yillik AHL shartnomasini imzoladi.

Mavsumdan soʻng Kevin Lynch NHL filiali „Tampa Bay Lightning“ xokkey klubi bilan bir yillik ikki tomonlama shartnoma imzoladi. Kevin Lynch mavsum davomida koʻplab jarohatlar oldi va uchta jarrohlik amaliyoti tufayli 2018—2019-yilgi mavsumni toʻliq oʻtkazib yubordi. Kevin Lynch 2018-yil oktyabr oyida „Lighting“ klubi bilan mavsumoldi mashgʻulotlarida miyasidan va oyogʻidan jarohat olgan edi va 2018-yil oktyabr oyida uning jarohatlari bilan bogʻliq uchta operatsiya oʻtkazildi.

Lynch kelgusi mavsumda kutilayotgan erkin agent boʻlishiga qaramay, 2019-yilgi „Lightning“ klubining oʻquv-mashgʻulot lageriga taklif oldi. Keyinchalik u shartnomasiz ozod qilindi va 2019-yil 1-oktyabrda „Laval Rocket“ xokkey klubi bilan bir yillik AHL shartnomasini imzoladi.

2020—2021-yilgi mavsum oraligʻida erkin agent sifatida Lynch oʻzining professional faoliyatini davom ettirish uchun 2021-yil 9-avgustda „Grand Rapids Griffins“ xokkey klubi bilan bir yillik AHL shartnomasiga rozi boʻldi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1991-yilda tugʻilganlar
Do'ston qishloq okrugi

Doʻston qishloq okrugi () — Eronning Ilom viloyati, Darra Shahr okrugining Badr tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 4,862 nafar, 998 oiladan iborat boʻlgan. Qishloq okrugida 20 ta qishloq bor.

Manbalar
Dehiston (maʼmuriy boʻlinish)

Dehiston (, shuningdek, „dehestān“ sifatida romanizatsiya qilingan) Eronning maʼmuriy boʻlinishining bir turi. Qishloqdan kattaroq va baxsh (okrug)dan kichikroq boʻlinishga nisbatan ishlatiladi. 2006-yilgi maʼlumotlarga koʻra, Eronda 2400 dehestan bor edi.

Manbalar 

Maʼmuriy birliklar
Eronning hududiy boʻlinishi
Abu Ali Fuzayl ibn Iyoz

Abu Ali Fuzayl ibn Iyoz (arabcha: أبو علي فضيل بن عياز — Abu Ali Fuzayl ibn Iyoz — Toʻliq ismi: Abu Ali Fuzayl ibn Iyoz ibn Mas’ud ibn Bishr Tamimiy Yarbu’iy) — zohid, muhaddis va mutasavvif.

Hayoti
Abu Ali Fuzayl ibn Iyoz, Zohid, Abu Ali deb kunyalangan. Taxminan 100/719-yilda Samarqandda tug‘ilib, yoshligi Saraxs va Naso shaharlarining o‘rtasidagi Abivard degan joyda o‘tgan . Yigitlik davrida yo‘lto‘sar va qaroqchi bo‘lgan. Bu ishidan voz kechishga sabab, bir joriyaga oshiq bo‘lganidir. O‘sha joriyaning uyiga o‘g‘rilik qilish uchun devor oshib o‘tar ekan, shu vaqt qizning, quyidagi: „Imon keltirgan zotlar uchun dillarida Allohning zikriga va nozil bo‘lgan haq (Qur’on)ga moil bo‘lish (vaqti) kelma-dimi?!…“ oyatini tilovat qilayotganini eshitib qoladi-da: „Ha, ey Rabbim, darhaqiqat, vaqti keldi“ deb duo qiladi va bu ishidan tavba qiladi . Keyin Kufa shahriga borib, u yerda ustozlaridan hadis ilmini taʼlim oladi. Ilmini kamolotga yetkazgach, xalifa Horun Rashid (786-809) saroyiga zohidlik targ‘ibotchisi sifatida taklif etilgan. Bu yerda bir necha vaqt istiqomat qilganidan so‘ng, Makkaga ko‘chib ketadi va o‘sha yerda 187/803-yili muharram oyi (yanvar)da vafot etadi .
Abu Alining o‘g‘li Ali ibn Fuzayl ham hadis ilmi bilan mashg‘ul bo‘lgan. U otasidan oldin vafot etgan.
Mashhur nemis sharqshunos olimi K. Brokkelman (1868-1956) „Arab adabiyoti tarixi“ nomli asarida Abu Ali Fuzaylning „Kashfu-l-mahjub“ („Yashirin narsaning oshkor bo‘lishi“) nomli asari mavjudligini ko‘rsatib o‘tgan . Bu asarni ko‘rib o‘rganishga biz hozircha muyassar bo‘lolmadik, lekin asarning nomiga qarab aytish mumkinki, Abu Ali Fuzayl faqat hadis rivoyatchisi bo‘libgina qolmay, diniy-falsafiy dunyoqarashga ega bo‘lgan va mazkur asar uning bu sohadagi urinishlari natijasida bunyodga kelgan, o‘sha davrning diniy, ijtimoiy-falsafiy mafkurasini ko‘rsatib beruvchi yozma yodgorlikdir.

Asarlari
 “Kashfu-l-mahjub”

Manbalar  

Olimlar
Islom:Shaxslar
Richard Petiot

Richard Allan Petiot () (1982-yil 20-avgustda tugʻilgan)—kanadalik sobiq professional xokkeychi.

Oʻyin faoliyati 
"Los Angeles Kings" xokkey klubi Petiotni 2001-yilda AJHLning „Camrose Kodiaks“ klubi tarkibiga tarbiyalash uchun qoʻshdi. Keyin Richard Petiot Colorado kollejida toʻrt yil kollej xokkeyi oʻynadi. Richard Petiot 2005-yilning 11-avgustida „Los Angeles Kings“ xokkey klubi bilan ikki yillik shartnoma imzoladi.

Richard Petiot oʻzining professional debyut oʻyinini 2005—2006-yilgi mavsumda oʻtkazdi va asosan „Kings“ klubining filiali „Manchester Monarchs“ xokkey klubi jamoasida oʻynadi. Richard Petiot 2008-yilning 15-iyulida „Toronto Maple Leafs“ klubi bilan erkin agent sifatida shartnoma imzolashidan oldin, ikki mavsumni „Monarchs“ klubi safida oʻtkazdi.

2008—2009-yilgi mavsumda „Leafs“ klubi Petiotni oʻzining filiali „Toronto Marlies“ xokkey klubiga joʻnatdi, soʻng Richard Petiotni Olaf Kolzig, Andy Rogers, Jamie Hewardlar bilan birga 2009-yil 4-martda „Tampa Bay Lightning“ xokkey klubiga almashtirdi.

2009-yil 9-iyulda Richard Petiot „Chicago Blackhawks“ xokkey klubi bilan erkin agent sifatida shartnoma imzoladi.

2010-yil 2-iyulda Richard Petiot „Edmonton Oilers“ xokkey klubi bilan erkin agent sifatida bir yillik shartnoma imzolashga rozilik bildirdi.

2011-yil 2-iyulda Richard Petiot sobiq jamoasi „Tampa Bay“ klubi bilan bir yillik ikki tomonlama shartnoma imzoladi. Petiot jarohati tufayli 2011—2012-yilgi mavsumda klubning „Norfolk Admirals“ shoʻbasi bilan atigi 6 ta oʻyinda maydonga tushgan holda oʻtkazdi.

Shundan soʻng, Richard Petiot 2013-yil 9-yanvarda AHLning „St Johnʼs IceCaps“ xokkey klubi bilan professional shartnomasini imzolashdi.

Faoliyat statistikasi

Manbalar 

Yashayotgan insonlar
1982-yilda tugʻilganlar
Eski shahar (qoʻshiq)

„Eski shahar“ — „Bolalar“ oʻzbek pop-rok guruhi ijro etgan qoʻshiq. 2002-yil eʼlon qilingan. Qoʻshiq soʻzini ham, kuyini ham guruh solisti Tohir Sodiqov yozgan. „Bolalar“ guruhi repertuaridagi eng keng tanilgan qoʻshiqlarning biri.

„Eski shahar“ qoʻshigʻining bir necha versiyasi mavjud. Ilk versiyani faqat „Bolalar“ guruhi ijro etgan. Shuningdek, Toshkent shahrining eski shahar qismida ulgʻaygan xonandalar — Ruslan Sharipov hamda „Xoʻja“ va „Shahzod“ guruhlari ijro etgan versiya ham mavjud. Mazkur talqin uchun sodda klip suratga olingan. Unda xonandalar eski shahar fonida qoʻshiqni ijro etayotgani tasvirlangan. Bundan tashqari, taronaning pop-rok janridagi remiksi ham mavjud. Mazkur versiyaning oʻzbekcha anʼanaviy qoʻshiqlar uslubidagi oʻtish qismi bor.

2020-yil guruh aʼzosi Husan Sodiqov oʻzining rasmiy YouTube kanalida „Eski shahar“ qoʻshigʻini guruhning 2002-yilga qadar eʼlon qilingan yetti qoʻshigʻidan iborat „11-albom“ nomli albomiga oltinchi trek oʻlaroq kiritgan, ammo bu taronalar 2002-yilda albom shaklida eʼlon qilinmagan, balki shunchaki singl oʻlaroq chiqarilgan.

Shuningdek, „Eski shahar“ qoʻshigʻi „Bolalar“ guruhining 2007-yil „iTunes“da eʼlon qilingan „The Very Best of the Fontana Years“ () terma albomiga 6-trek oʻlaroq kiritilgan. Bu albom markaziy osiyolik xonanda yoki guruhning „iTunes“da eʼlon qilingan ilk albomidir. Ammo albom mualliflik huquqlari bilan bogʻliq kelishmovchiliklar tufayli 2012-yildan keyin platformadan olib tashlangan.

Manbalar

Havolalar 
 
 

Bolalar guruhi qoʻshiqlari
2002-yil qoʻshiqlari
Oʻzbek tilidagi qoʻshiqlar
Sarsegaz

Sarsegaz (, romanizatsiya qilinganda Sarsegāz) — Eronning Kermanshah ustoni, Sonqor tumani markazi tarkibidagi Ab Barik okrugiga qarashli qishloq. 2006-yilgi aholini roʻyxatga olish maʼlumotlariga koʻra, Sarsegaz aholisi 430 nafarni tashkil qilib, ular 105 ta oiladan iborat boʻlgan.

Manbalar
Baurjan Jolchiyev

Baurzhan Dzholchiyev () (1990-yil 8-mayda tugʻilgan) — qozogʻistonlik futbolchi, oʻynagan oxirgi klubi „Astana“. Xalaqaro maydonda Qozogʻiston milliy futbol jamoasini himoya qiladi. Hujumchi sifatida oʻynaydi.

Faoliyat yillari 
Baurzhan"Almata" jamosi akademiyasida ilk futbolchilik faoliyatini boshlagan. 2008-yilda klubning kattalar jamoasiga koʻtarilib kattalar tarkibida futbol oʻynay boshlagan. Biroq, u oʻzining dastlabki professional faoliyatining koʻp qismini „Atirau“ klubida oʻtkazgan, 2009-yildan 2011-yilgacha ikki yarim mavsum davomida Kaspiy jamoasida oʻynagan va 2009-yilda klub tarixidagi ilk Qozogʻiston kubogini qoʻlga kiritishda jamoasiga yordam bergan.

Tobol 
2011-yil iyun oyida mavsum oʻrtasida Baurjan „Tobol“ jamoasiga oʻtgan va u yerda 2011/2012-yilgi UEFA Chempionlar Ligasida ishtirok etgan. 2012-yilgi mavsum boshida u mart va aprel oylarida ikki marta oyning eng yaxshi futbolchisi unvoniga sazovor boʻlgan. 2012-yilning 1-iyunida Baurjan Qozogʻiston terma jamoasida Qirgʻizistonga qarshi oʻyinda debyut qilgan.

Astana 
2014-yilning mart oyida Jolchiyev „Astana“ jamoasi bilan shartnoma imzolagan. 18-avgust kuni u UEFA Chempionlar Ligasi pley-offining birinchi oʻyinida jamoasi bilan APOEL FCni magʻlub etganida jamosiga gʻalaba keltirgan yagona golni kiritgan.

2017-yilning dekabrida Jolchiyev soʻnggi oʻyinidan ikki yil oʻtib, 2018-yilning yanvarida „Ordabasi“ga oʻtishi haqida xabarlar tarqalgan edi.

Faoliyat statistikasi

Klub

Xalqaro

Xalqaro maydondagi gollari

Yutuqlari 

- Qozogʻiston Premyer-ligasi : 2014-yil

- Qozogʻiston kubogi 2-oʻrin sohibi: 2009-yil

- Qozogʻiston kubogi sohibi: 2011-yil

- Sports.kz tomonidan oyning eng yaxshi futbolchisi: 2012-yil mart, 2012-yil aprel

- Qozogʻiston Superkubogi: 2015-yil

Manbalar 

Qozogʻiston futbolchilari
Futbol assotsiatsiyasi hujumchilari
Yashayotgan insonlar
1990-yilda tugʻilganlar
Haybatulloh

Haybatulloh (, romanizatsiya qilinganda Heybatollāh) — Eronning Kermanshah ustoni, Sonqor tumani markazida joylashgan Gavrud okrugiga qarashli qishloq. 2006-yilgi aholini roʻyxatga olish maʼlumotlariga koʻra, Haybatulloh aholisi 231 nafarni tashkil qilib, ular 47 ta oiladan iborat boʻlgan.

Manbalar
Barataki

Barataki (, romanizatsiya qilinganda Barātakī) — Eronning Siston va Balujiston ustoni, Xash tuman okrugi tarkibidagi Irandegan tumani, Qahnuk okrugiga qarashli qishloq. 2006-yilgi aholini roʻyxatga olish maʼlumotlariga koʻra, Barataki aholisi soni 24 nafarni tashkil qilib, ular 5 ta oiladan iborat boʻlgan.

Manbalar
Dalton Smith

Dalton Smith () (1992-yil 30-iyunda tugʻilgan)—kanadalik professional xokkeychi. Dalton Smith hozirda Amerika Xokkey Ligasi (AHL) vakili „Colorado Eagles“ xokkey klubi bilan oʻynaydi.

Oʻyin faoliyati 
Dalton Smith toʻrt mavsumni (2008—2012) Ontario Xokkey Ligasi vakili (OHL) „Ottawa 67’s“ xokkey jamoasida oʻtkazdi. Bu yerda Dalton Smith 105 ochko uchun 50 gol va 55 golga assistentlik qildi va 196 oʻyinda 328 ta penalti ishladi.

2011-yil 8-avgustda „Columbus Blue Jackets“ xokkey klubi Dalton Smith bilan uch yillik boshlangʻich darajadagi shartnoma imzoladi.

2013—2014-yilgi mavsumda „Blue Jackets“ xokkey klubi Dalton Smith va Jonathan Marchessaultlarni „Tampa Bay Lightning“ xokkey klubi aʼzolari Dana Tyrell va Matt Taormina evaziga 2014-yil 5-mart kuni almashtirdi.

Shundan soʻng, Dalton Smith „Lehigh Valley Phantoms“ xokkey klubi bilan bir yillik shartnoma imzoladi. U „Phantoms“ klubi bilan 11 oʻyin oʻtkazdi. „Phantoms“ klubini tark etganidan soʻng, Dalton Smith AHLda „Charlotte Chekers“ xokkey klubining mashgʻulotlarida qatnashdi. Dalton Smith 2016—2017-yilgi mavsum boshlanishiga yaqin „Charlotte“ klubi bilan kechikib bir yillik shartnoma imzoladi.

2019—2020-yilgi mavsumda (8-professional mavsumida) 2019-yil 30-dekabrda Dalton Smith NHL klubi „Buffalo Sabers“ xokkey klubi bilan bir yillik ikki tomonlama shartnoma imzoladi. Dalton Smith uzoq kutilgan NHLdagi debyut oʻyinini 2019-yil 31-dekabrda „Tampa Bay Lightning“ xokkey klubiga qarshi oʻtkazdi.

Shartnoma muddati tugagach, Dalton Smith „Sabres“ xokkey klubi bilan shartnoma muddatini uzaytirmadi va erkin agent sifatida klubni tark etdi. 2020-yil 12-oktyabrda Dalton Smith „Americans“ xokkey klubi bilan bir yillik shartnoma asosida AHLdagi faoliyatini davom ettirdi.

2021-yil 29-iyulda Dalton Smith toʻrt mavsumdan soʻng „Rochester“ klubini tark etdi va AHLning „Colorado Eagles“ xokkey klubi bilan bir yillik shartnomaga imzo chekdi.

2022-yil 28-iyunda Dalton Smith „Colorado Eagles“ klubida qolish uchun shartnomani ikki yilga uzaytirishga rozi boʻldi.

Faoliyat statistikasi

Manbalar 

Yashayotgan insonlar
1992-yilda tugʻilganlar